రాబర్ట్ డి నీరో
రాబర్ట్ డి నీరో, జూనియర్. (జననం ఆగస్టు 17, 1943) అమెరికన్ నటుడు, దర్శకుడు మరియు నిర్మాత. డి నీరో "ది గాడ్ ఫాదర్ పార్ట్ II" (1974)లో తన నటనకు గాను ఉత్తమ సహాయనటుడుగా తన మొట్టమొదటి అకాడెమి పురస్కారం అందుకున్నారు, తదనంతరం "రేజింగ్ బుల్" (1980) చిత్రానికి ఉత్తమ నటుడుగా అకాడెమి పురస్కారాన్ని అందుకున్నారు. ఆయన 'జాని బాయ్'లో జాని, "మీన్ స్ట్రీట్స్" 'లో సివేల్లో, "గాడ్ ఫాదర్ పార్ట్ II"లో పిన్నవయస్కుడైన వీటో కర్లెఒనె, "టాక్సీ డ్రైవర్"లో ట్రావిస్ బికల్, "ది డీర్ హంటర్"లో అనుభవజ్ఞుడైన వియెత్నామి జాతీయుడైన మైక్హెల్ వ్రోన్స్కి, "రేజింగ్ బుల్"లో బాక్సర్ లమొట్ట, "ఒన్స్ అపాన్ ఎ టైం ఇన్ అమెరికా"లో అక్రమాలకూ పాల్పడే డేవిడ్ "నూడుల్స్" అరన్సన్, "బ్రెజిల్"లో ప్లంబర్ హరీ టుటిల్, "మిడ్నైట్ రన్"లో దాతృత్వము గల జాక్ వాల్ష్ అనే వేటగాడు, "గూడ్ఫెల్లాస్"లో దోపిడీదొంగ జిమ్మి కాన్వె, "ది అన్టచబుల్స్"లో అల్ కాఫోన్, "జాకి బ్రౌన్"లో లూయిస్ గార, "కేప్ ఫియర్"లో రక్షకభటుడైన మాక్స్ కాడి వంటి పలు పాత్రలు పోషించారు. "కాప్ ల్యాండ్"లో మో టిల్డెన్, "హీట్"లో నీల్ మక్ కాలి "కాసినో"లో సామ్ "ఏస్" రోత్స్టెయిన్, "మీట్ ది పేరెంట్స్" అండ్ "మీట్ ది ఫోకెర్స్"లో జాక్ బైరెన్ మరియు "ఎవ్రిబడి ఈస్ ఫైన్"లో ఫ్రాంక్ గుడ్, వంటి విభిన్నమైన పాత్రలు పోషించారు.
స్పైడర్ మాన్ ఫిలిం సిరీస్
మేరీ జేన్ వాట్సన్ (కిర్స్టన్ దంట్) అనే పక్కింటి అమ్మాయి చుట్టూ తిరుగుతూ ఉండే పీటర్ పార్కర్ (టోబే మాగురే) అనే అనాధ ఉన్నత పాఠశాల విద్యార్థి "స్పైడర్ మాన్" గా మారతాడు. ఒక సైన్సు విజ్ఞాన యాత్రకు వెళ్ళిన పీటర్ ను జన్యు మార్పులు చేయబడిన 'సూపర్ సాలీడు' కుడుతుంది. ఫలితంగా, పీటర్ కు అతీంద్రియ శక్తులు సంక్రమిస్తాయి. అతని బలం, వేగం పెరగడంతో పాటు గోడలపై పాకే శక్తి మరియు సహజంగా గూడును అల్లగలిగే శక్తి కూడా లభిస్తాయి. పీటర్ కు ఎంతో ప్రియమైన అతని అంకుల్ (క్లిఫ్ రాబర్త్సన్)హత్య కావించబడటంతో, ఆ హత్యను తానూ తేలికగా ఆపగలిగి ఉండే వాడినని గ్రహించిన పీటర్ ఇకపై తనకు కొత్తగా సంక్రమించిన శక్తులను న్యూయార్క్ నగర రక్షణకు వాడాలని నిర్ణయించుకుంటాడు. ఈలోగా, పీటర్ స్నేహితుడైన హారీ అస్బార్న్ (జేమ్స్ ఫ్రాంకో)తండ్రి, సంపన్న వ్యాపారవేత్త అయిన నార్మన్ అస్బార్న్ (విలెం డఫో) పనితీరును మెరుగు పరిచే మందులను తనపై తను ప్రయోగించుకోగా అవి వికటించి అతనిని సైకోగా హంతక స్వభావం గల స్ప్లిట్ పర్సనాలిటీగా మారుస్తాయి. మిలటరీ యుద్ధ దుస్తులలో తయారైన నార్మన్ చంచలమైన 'గ్రీన్ గోబ్లిన్' గా మారి నగరాన్ని భయభ్రాంతులకు గురిచేస్తాడు. మేరీ జేన్ పై తన అనురాగాన్ని ప్రకటిస్తూనే స్పైడర్ మాన్ గా పీటర్ గోబ్లిన్ తో తలపడాల్సి వస్తుంది.